
Ключове за победа
 
 
Когато искаме да преживеем пълнотата на спасението, изцелението, освобождението, протекцията, благоденствието, служението и победата в областта на личния си живот, в семейството и призива си, в църквата и на работното място, първо и преди всичко трябва да 
 
1). Видим победата с очите на вярата си. 
 
2). Трябва да си представим победата във въображението си. 
 
3). Трябва да мечтаем за победата в желанията, сънищата и мечтите си. 
 
4). Трябва да си наумим да победим. Трябва да решим със сърцето и волята си, че ще победим.
 
Защо е така? Защото става дума за нашия живот. Онова, което решим да видим в сърцето и въображението си, в мечтите си, в плановете си, в ума си, в духа си, във вярата си – това е, което ще се случи в крайна сметка.
 
Нека го видим в Библията. Има толкова много примери. Тук ще изброим само няколко, положителни и отрицателни, за да сме уверени, че това не е някаква измислица, но работи и в двете посоки, което би трябвало да ни направи по-отговорни с решенията ни:
 
 
1). Библията казва, че Сатана подмами Ева с плода на дървото, като я накара да го погледне и да се загледа в него. Ева видя, че плодът изглеждаше добре за ядене и затова яде. Колко пъти сме поглеждали нещо, което вътрешно сме знаели, че не трябва да гледаме и след това сме имали проблеми?
 
 
2). Библията казва, че още в началото на сътворението, народът се събра на едно място и реши да построи кула и град до небето и Бог слезе да ги види и каза: „Никой няма да може да ги спре да извършат онова, което са решили“.
 
 
3). Авраам нямаше деца и беше обезверен; казваше на Бога да се погрижи за сина на слугинята му, но Бог го изкара през нощта и му показа звездите. Когато Авраам ги видя, повече не беше обезверен, а си казваше: „Уау, толкова ще бъдат моите деца“. И се замечта. 
 
 
4). Авраам беше скитник по земята, когато Бог го качи на един хълм и му каза: „Докъдето виждаш, до там ще ти дам земята, която виждаш“. Замислете се докъде виждате в областта на здравето си. Докъде виждате в областта на призива си? Докъде виждате в областта на семейството си? Докъде виждате в областта на църквата си? Дотам, докъдето виждате; дотам, докъдето мечтаете, дотам, докъдето си представяте себе си във въображението си – дотам ще стигнете.
 
 
5). Яков имаше стадо от едноцветни овце, но трябваше да му се родят пъстроцветни овце, което не можеше да се случи просто ей така, понеже има генетичен материал. Затова Яков взе пръчки, наряза ги на ивици, за да са шарени и всеки ден, докато беше с овцете, поставяше пръчките пред тях, за да ги вижда той като изпъстрени и когато въображението му заработи, Бог започна да работи и да променя гена на овцете.
 
 
6). Йосиф видя няколко съня за това как Бог го издига на високо място в Духа и въпреки всички трудности, през които премина (братята му го продадоха в чужда страна, като роб; беше хвърлен в затвора несправедливо; беше забравен да гние там с години), той не забрави сънищата и мечтите си и Бог го издигна вероятно до най-високата позиция, която някога Божий човек е имал в света.
 
 
7). Майката на Мойсей видя, че Мойсей беше различно бебе и реши, въпреки заплахите на Фараона, да го скрие и опази живота му, което Бог почете и издигна Мойсей до най-високата позиция, която евреите някога са давали на човек. 
 
 
8). Във Второзаконие 34 и Исус Навин 1, Бог показа на Мойсей цялата обещана земя и после каза на Исус Навин: „На всяко място, където стъпиш, това, което виждаш ще е твоя земя“.
 
 
9). Цар Давид имаше няколко жени, но един ден, докато бездействаше, видя красива жена да се къпе и я пожела. Беше готов да спи с чужда жена, да излъже, да напие и да убие мъжа й. Това е силата на виждането и дяволът го знае. Давид беше един от най-силните мъже на Бога - човек по Божието сърце и все пак, забележете как виждането, въображението и замечтаването може да събори дори и Божия човек.
 
 
10). В Псалмите, на толкова много места Давид казваше: „Поглеждам към Бога, издигам очите си към Бога, няма да позволя на очите ми да гледат зло“ и т.н., дори говорейки на предмети, на градове, на острови, да направят същото: „Издигнете главите си, порти; повдигнете очите си, дворове“…
 
 
11). Пророк Елисей отиде при една вдовица и за да я благослови, казвайки й: „Донеси съдове (купички, тигани, котлони, тенджери, легени и т.н.) и наливай от маслото. То няма да свърши, докато не свършат твоите съдове“. Като свършиха съдовете свърши и маслото. Колко съда имате? Колко ще позволите на Бога да налива от маслото Си - мирото Си - помазанието Си - силата Си - славата Си - дарбите Си - плода Си - благодатта Си – във вас?
 
 
12). Едно от първите твърдения на Исус към учениците беше: „Отсега нататък ще виждате небето отворено и Божиите ангели да слизат и да се казват и да работят с Мен“.
 
 
13). Дойде един баща при Исус, с детето си и Му каза: „Господи Исусе, ако можеш, направи нещо за детето ми“. Исус му отговори: „Аз ли ако мога? Естествено, че мога. Аз Съм Бог. Въпросът е ти можеш ли да повярваш, понеже всичко е възможно за онзи, който вярва“. А как се вярва? Евреи 11 казва, че вярата е да се вкопаем, вградим с увереност за нещата, за които се надяваме. Какво е надеждата? Не е ли да мечтаем за нещо? Не е ли да си представяме нещо? Не е ли да очакваме нещо? Не е ли да виждаме нещо още преди да е дошло? Това е надеждата. Тя освобождава вярата ни и ако можем да повярваме – всичко ще бъде възможно за нас!
 
 
14). Библията казва, че Бог извиква в действително съществуване неща, които не съществуват още. Изцелението ви още не се е проявило? Извикайте го в действително съществуване. Как? Като си го представите. Като мечтаете за него. Като се видите с очите на вярата си, на базата на това, което Словото казва за вашето изцеление, като се зарадвате и като го извикате и като се свържете с Бога реално – дух с дух, сърце със сърце, душа с душа – дълбочина призовава дълбочина. 
 
 
15). За Самият Исус се казва, че успя без проблем да премине през Кръста, тоест, през трудностите, проблемите, предизвикателствата и атаките, понеже видя предстоящата радост. Той си представи какво щеше Неговата саможертва на Кръста да донесе като благословение.
 
 
16). Петър и учениците бяха в лодката посред нощ и видяха някой да върви по водата към тях. Паникьосаха се и започнаха да викат. Исус им каза: „Спокойно, Аз Съм“. Петър Му каза: „Господи, ако Си наистина Ти, кажи ми да дойда“. Той иска слово, искаше картина. Искаше заповед. Искаше да стъпи на нещо. Исус му каза: „Ела!“ Петър тръгна по водата, но, изведнъж започна да се оглежда и като видя вятъра и вълните, уплаши се. Ето какво създава картината. Тя носи вяра или страх, в зависимост от това какво гледаме - вълните и вятъра, или Словото на Бога.
 
 
17). Библията казва във 2 Коринтяни 10:4-6, че трябва да събаряме и унищожаваме всички демонични помисли, замисли, въображения, картини и да ги заменяме със Словото на Бога. Така че, стойте повече със затворени очи, отколкото с отворени, за да гледате това, което е в Духа, отколкото това, което е отвън. Амин!
 
 
В интерес на истината, ние използваме тези принципи постоянно и в ежедневието си. 
 
- Някой от вас някога да си е купил къща без да я види предварително и без да си представи кое къде ще сложи, как ще я нареди? 
 
- Някой някога да си е купувал кола без да я види, без да търси по обяви, без да си я представя, без да види себе си в нея?  
 
- Някой някога да се е оженил без да види булката си или младоженеца си и без да има каквато и да е представа за тях? 
 
- Някой някога да е отишъл на интервю за работа, или на важна среща без предварително, в ума си, да си представи как ще мине срещата? 
 
Абсурд! Ние използваме тези принципи постоянно. Нека се научим да ги използваме и за духовните неща. Амин!
 
Бог да ви благослови!

